Diari Oficial de la Generalitat Valenciana


Sumari del DOGV 5478, del 27-03-2007 (2007/3155)

RESOLUCIÓ de 30 de gener de 2007, del director general d'Investigació i Transferència Tecnològica, per la qual s'accepta la renúncia a diferents beques per a la formació de personal tècnic de suport a la investigació, i se n'adjudiquen altres d'idèntiques característiques, per a l'exercici 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5478

Data del DOGV
:   27-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3155


Data del document
:   30-01-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * investigació científica
    * ajuda pública
    * assignació per estudis
    * personal d'investigació
    * centre d'investigació
    * projecte d'investigació
    * universitat
    * suport econòmic

L'Orde de 20 de juny de 2006, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana (DOGV núm. 5.292, de 30.06.2006) establix en la disposició final primera que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les ajudes a què fa referència la convocatòria i en l'apartat 6.2 de l'annex I assenyala que una vegada finalitzat el procés d'avaluació, la concessió o la denegació de les ajudes s'acordarà per resolució del director general d'Investigació i Transferència Tecnològica.
L'Orde citada, en el annex V base 8 apartat a) establix que el becari o becària estarà obligat a incorporar-se a la universitat o centre d'investigació corresponent en el termini previst en la resolució de concessió i notificar la dita incorporació a la Direcció General d'Investigació i Transferència Tecnològica dins dels 10 dies següents a la data en què es produïsca, entenent que si no s'incorpora o no notifica la incorporació en els terminis esmentats, es considerarà que renúncia a la beca, excepte si està disfrutant de suspensions previstes en la present orde. Per la seua part, la base 11 establix que les renúncies o baixes que es produïsquen entre els becaris de nova concessió, dins dels quatre primers mesos de l'any, podran ser cobertes amb l'adjudicació de les beques als sol·licitants per l'orde de reserva establit prèviament.
La Resolució de 2 de gener de 2007, del director general d'Investigació i Transferència Tecnològica ha concedit les beques per a la formació de personal tècnic de suport a la investigació, per a l'exercici 2007, i ha establit l'orde de reserva per substituir les possibles renúncies que es produisquen.
Vistos els escrits presentats pels adjudicataris, en què es comuniquen diferents renúncies a les beques per a la formació de personal tècnic de suport a la investigació, concedides per la Resolució de 2 de gener de 2007, i considerades les no incorporacions existents i en virtut de les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:
Primer
Acceptar les renúncies a les beques per a la formació de personal tècnic de suport a la investigació de les persones beneficiàries que figuren en l'annex I de la present resolució.
Segon
Procedir a l'adjudicació de les beques a les persones sol·licitants per l'ordre de reserva que establix la resolució de 2 de gener de 2007 del director general d'Investigació i Transferència Tecnològica, abans referida, i que figuren en l'annex II de la present resolució.
Tercer
El període de gaudi de les beques adjudicades per substitució serà el comprés entre l'1 de febrer de 2007 i el 31 de desembre de 2007.
Quart
Els beneficiaris de la beca s'hauran d'incorporar al centre o al departament el dia 1 de febrer de 2007; s'entendrà que si no s'incorporen en el termini de 10 dies, renuncien a la beca, llevat del cas que compten amb l'autorització d'ajornament. A estos efectes el Vicerectorat d'Investigació o el representant legal de la institució haurà d'acreditar davant la direcció general d'Investigació i Transferència Tecnològica la incorporació en els 10 dies següents a la data en què es produïsca.
Cinqué
La dotació de les beques serà de 850,00 Euros bruts mensuals, que es lliuraran a les persones beneficiàries per mensualitats anticipades, sempre que siga possible.
Sisé
Les persones beneficiàries de les beques estan obligades a complir les obligacions establides en la norma general de procediment 7 de l'annex I de l'Orde de 20 de juny de 2006 abans referida i de les previstes en el punt 8 de l'annex V de la mateixa disposició.
Seté
La present resolució, dictada per delegació del conseller d'Empresa, Universitat i Ciència, es notificarà als beneficiaris d'acord amb el que preveu l'article 58 i següents de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web http:www.gva.es/industria/invest/invest\_c.htm i en el tauler d'anuncis de la Conselleria d'Empresa, Universitat i Ciència (c/ Colom, 66 de València). Esta publicació substituirà la notificació de conformitat amb el que preveu l'article 59.6.b) de la LRJAPAC. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció contenciosa administrativa, la present resolució, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació de la present resolució.
València, 30 de gener de 2007.- El director general d'Investigació i Transferència Tecnològica: Jesús T. Pastor Ciurana.